ถล่ม M16 บ้านกำนันนราธิวาส แม่รับเคราะห์ดับ
โจรใต้ใช้ ปืนเอ็ม 16 กราดยิงแม่กำนัน ต.บาเระเหนือ นอนจมกองเลือด ดับอนาถคาบ้าน จนท.คาด เป็นการกระทำของผู้ไม่หวังดี มุ่งที่จะมายิงลูกชาย แต่ผู้เป็นแม่ออกมาเปิดประตู จึงถูกยิงถล่ม ด้าน คนร้ายเมื่อรู้ว่ายิงผิดตัว จึงหลบหนีไป ขณะที่ ผู้ใหญ่บ้านลูโบะกูแว ถูกคนร้ายประกบยิงที่ท้ายทอย 1 นัด อาการสาหัส ,วันที่ 24 ต.ค. 58 ร.ต.ท.วิโรจน์ บุญแข พนักงานสอบสวน สภ.บาเจาะ จ.นราธิวาส รับแจ้ง มีเหตุคนถูกยิงเสียชีวิต ภายในบ้านพักเลขที่ 24/3 หมู่ 5 ต.บาเระเหนือ อ.บาเจาะ จ.นราธิวาส จึงระดมกำลังเจ้าหน้าที่ รุดไปตรวจสอบที่เกิดเหตุ,พบผู้เสียชีวิต นอนจมกองเลือดอยู่หน้าประตู ภายในห้องรับแขก ทราบชื่อคือ นางลีเมาะ กะมะ อายุ 65 ปี มีบาดแผลถูกยิงด้วยกระสุนปืนเอ็ม 16 พรุนไปทั้งร่าง ในที่เกิดเหตุ เจ้าหน้าที่พบปลอกกระสุนปืน เอ็ม 16 ตกอยู่บนพื้นถนนหน้าบ้านพัก จำนวน 7 ปลอก และกระสุนปืนเอ็ม 16 ที่คนร้ายทำตกอยู่จำนวน 3 นัด เจ้าหน้าที่จึงได้เก็บรวบรวมไว้เป็นหลักฐาน,จากการสอบสวน ทราบว่า ขณะที่นางลีเมาะ กำลังนั่งดูโทรทัศน์อยู่ภายในบ้าน มีคนร้ายจำนวน 2 คน ขี่รถจยย.มาจอดหน้าบ้าน เมื่อผู้ตายได้ยินเสียงมีคนเดินมาที่หน้าบ้าน จึงได้ลุกไปเปิดประตู จากนั้นคนร้ายทั้ง 2 คน ได้ใช้อาวุธปืน เอ็ม 16 ออกมากระหน่ำยิงถล่มใส่นางลีเมาะ จนเสียชีวิตคาที่ แล้วรีบวิ่งไปขึ้นรถ จยย.ขี่หลบหนีไป จนกระทั่งญาติที่นอนอยู่ในห้องนอนได้ยินเสียงจึงวิ่งออกมาดู และแจ้งเจ้าหน้าที่ ,เหตุการณ์ที่เกิดขึ้น เจ้าหน้าที่คาดว่า เป็นการกระทำของกลุ่มผู้ไม่หวังดี โดยคนร้ายมุ่งประสงค์ที่จะมายิง นายนิเซ็ง กะมะ กำนันตำบลบาเระเหนือ อ.บาเจาะ ซึ่งเป็นบุตรชายของผู้ตาย เนื่องจากผู้ตายไม่เคยมีปัญหาบาดหมางกับใคร แต่ผู้ตายเป็นคนออกมาเปิดประตู จึงถูกคนร้ายใช้อาวุธปืนยิงถล่ม และเมื่อคนร้ายทราบว่ายิงผิดตัว จึงได้พากันหลบหนีไป ,ขณะที่อีกราย เหตุเกิดเมื่อคืนวันที่ 23 ต.ค. ที่ผ่านมา พ.ต.ต.ศุภเชษฐ์ นวจินดาพงศ์ พนักงานสอบสวนผู้ชำนาญการ สภ.ยี่งอ จ.นราธิวาส รับแจ้งมีคนถูกยิง ได้รับบาดเจ็บ 1 ราย เหตุเกิดบนถนนในหมู่บ้านลูโบะกูแว หมู่ 5 ต.ลูโบะบายะ อ.ยี่งอ จึงระดมกำลังเจ้าหน้าที่เดินทางไปตรวจสอบ,ที่เกิดเหตุ พบรถ จยย.ยี่ห้อฮอนด้า รุ่นเวฟ ไม่ติดแผ่นป้ายทะเบียน ล้มตะแคงอยู่ริมถนน ใกล้กัน พบกองเลือดจำนวนหนึ่งตกอยู่ ส่วนผู้บาดเจ็บ พลเมืองดีนำตัวส่งรักษา โรงพยาบาลยี่งอเฉลิมพระเกียรติ 80 พรรษา ไปก่อนหน้าแล้ว ทราบชื่อ คือ นายมะรอมือรี เฮงมะนีรอ อายุ 45 ปี ผู้ใหญ่บ้านหมู่ 5 บ้านลูโบะกูแว โดยมีบาดแผล ถูกยิงด้วยกระสุนปืนพกขนาด 9 มม.ที่ท้ายทอย 1 นัด อาการสาหัส แพทย์นำตัวส่งรักษาต่อที่ โรงพยาบาลนราธิวาสราชนครินทร์ ,สอบสวนทราบว่า หลังจากเสร็จพิธีละหมาด ที่มัสยิดบ้านลูโบะกูแว นายมะรอมือรี ได้ขี่รถจยย. เพื่อเดินทางกลับบ้านพัก ถึงที่เกิดเหตุ มีคนร้ายจำนวน 2 คน ขี่รถ จยย.ตามไล่หลังมา สบโอกาส คนร้ายได้เร่งเครื่องขึ้นประกบ เพื่อให้คนซ้อยท้ายใช้อาวุธปืนจ่อยิงที่ท้ายทอยผู้บาดเจ็บ จนรถเสียหลักล้มคว่ำลงข้างทาง คนร้ายจึงรีบขี่รถ จยย.หลบหนีไป กระทั่ง มีชาวบ้านขี่รถจยย. ผ่านมา รีบนำตัวส่งรักษา สาเหตุคาดว่า เป็นการกระทำของกลุ่มผู้ไม่หวังดี.
โจรใต้ ใช้ ปืนเอ็ม 16 กราดยิงแม่กำนัน ต.บาเระเหนือ นอนจมกองเลือด ดับอนาถคาบ้าน จนท.คาด เป็นการกระทำของผู้ไม่หวังดี มุ่งที่จะมายิงลูกชาย แต่ผู้เป็นแม่ออกมาเปิดประตู จึงถูกยิงถล่ม ด้าน คนร้ายเมื่อรู้ว่ายิงผิดตัว จึงหลบหนีไป
โจรใต้,ถูกยิง,บุกยิง,ปืนเอ็ม.16,เสียชีวิต,ยิงถล่ม,นราธิวาส,กลุ่มผู้ไม่หวังดี,ถูกยิงคาบ้าน,นอนจมกองเลือด,เสียชีวิตคาที่,พิธีละหมาด,โรงพยาบาลนราธิวาสราชนครินทร์,ข่าว,ไทยรัฐออนไลน์,ภาคใต้,ยิงผิดตัว,สาหัส